ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
بھارت اور ویتنام اطلاعاتی ٹیکنالوجی کے شعبے میں تعاون کو بڑھانے کےلئے سمجھوتے پر دستخط کئے
آئی سی ٹی کے شعبےمیں دونوں ملکوں کی صلاحیت سازی کو بڑھانےمیں شامل پرائیویٹ کمپنیوں سرکاری اداروں کے مابین سرگرم تعاون کو وسعت دینے کے لئے مفاہمت نامہ
نئی دہلی16دسمبر؍2021
آج ویتنام کے اطلاعات و مواصلات کے وزیرعالی جناب نوگین من ہُنگ نے بھارتی حکومت کے الیکٹرونکس اور آئی ٹی کی وزارت کا دورہ کیا اور الیکٹرونکس انفارمیشن ٹیکنالوجی اور ہنرمندی کے فروغ کے علاوہ صنعت کاری کے وزیر مملکت جناب راجیو چندر سیکھر کے ساتھ میٹنگ کی۔ انہوں نے دونوں ملکوں کے ذریعے ڈیجیٹل معیشت کو فروغ دینے کےلئے کئے گئے مختلف اقدامات پر تبادلہ خیال کیا اور دونوں ملکوں کے درمیان آئی سی ٹی کاروبار اور تعاون کو مزید فروغ دینے سے اتفاق کیا۔
دورے کے دوران دونوں وزارتوں کے ذریعے اطلاعاتی ٹیکنالوجی کے شعبے میں بھارت اور ویتنام تعاون کو وسعت دینے کے ایک سمجھوتے پر بھی دستخط کئے گئے۔ مفاہمت نامے کے اقرار نامےکا مقصد آئی سی ٹی کے شعبے میں دونوںملکوں کی صلاحیت سازی دیگر سرکاری اور نجی تنظیموں میں شامل پرائیویٹ کمپنیوں، حکومتوں کے اداروں کے درمیان سرگرم تعاون اور تبادلے کو فروغ دینا ہے۔
مرکزی وزیر راجیو سیکھر نے اس بات کو بھی اجاگر کیا کہ کووڈ-19عالمی وباء سے ہونے والی مشکلات کو دور کرنے کےلئے پچھلے 19 مہینوں میں ڈیجیٹل انڈیا پروگرام کے تحت ڈیجیٹل بنائے جانے کی کچھ تیز تر کوششیں کی گئیں ہیں۔
بھارتی کا آئی ٹی سروسز سیکٹر حکومت کے ڈیجیٹل اقدامات اور تیزی ابھرتےہوئے ٹیک اسٹارٹ اپس ماحولیاتی نظام نے اس عالمی وباء کے چیلنجوں سے نمٹنے کےلئے نہ صرف پختگی اور لچک کا مظاہرہ کیا ہے،بلکہ دیگر ترقی پذیر اور کم ترقی یافتہ ملکوں کے لئے رول ماڈل پیش کیا ہے۔
دونوں وزراء نے اس بات پر بھی آمادگی کا اظہار کیا ہے کہ حالانکہ بھارت اور ویتنام کے درمیان پچھلے کچھ سالوں کے دوران سرگرام تعلقات رہے ہیں، لیکن مزید تعاون بڑھانے کےبہت زیادہ امکانات ہیں۔
ڈیجیٹل انڈیا پروگرام اور ڈیجیٹل ٹرانسفارمیشن کے تحت ڈیجیٹل یکسر تبدیلی کے اسی طرح کے مقاصد کے ساتھ ویتنام تعاون اور دونوں ملکوں کے درمیان ڈیجیٹل کاروبار کو مزید وسعت دے سکتا ہے۔
محنت اور روزگار کی وزارت
وزارت محنت اور روزگار کے زیر اہتمام مفت احتیاطی خوراک کے لیے ٹیکہ کاری مہم کا انعقاد
وزیر موصوف نے تمام اہل افراد سے ٹیکہ لگوانے کی اپیل کی
اپنے آپ کو محفوظ بنا کر معاشرے اور ملک کو کووڈ-19 کی وبا سے محفوظ رکھا جا سکتا ہے: بھوپیندر یادو
محنت اور روزگار کی وزارت نے ’آزادی کا امرت مہوتسو‘ کے ایک حصے کے طور پر آج شرم شکتی بھون میں کووڈ-19 کے لیے مفت احتیاطی خوراک کے مقصد سے ٹیکہ کاری مہم کا انعقاد کیا۔ محنت اور روزگار، ماحولیات، جنگلات اور موسمیاتی تبدیلی کے وزیر جناب بھوپیندر یادو نے بوسٹر خوراک لے کر شروع کی گئی ٹیکہ کاری مہم کا آغاز کیا۔ جناب سنیل برتھوال، سکریٹری، محنت و روزگار کو بھی کووڈ-19 کے لیے احتیاطی ٹیکہ لگایا گیا۔
کووڈ- 19 کی مفت احتیاطی خوراک کے آغاز کے دوران اپنے خطاب میں وزیر موصوف نے تمام اہل افراد سے ٹیکہ لگوانے کی اپیل کی۔ انہوں نے کہا کہ خود کو محفوظ بنا کر ہی معاشرے اور ملک کو کووڈ- 19 کی وبا سے محفوظ رکھا جا سکتا ہے۔ انہوں نے مزید بتایا کہ محنت اور روزگار کی وزارت اور ملک بھر میں اس کی ماتحت تنظیموں کے تمام عملہ کو اگلے 75 دنوں میں ای ایس آئی سی کے ڈاکٹروں/ پیرا میڈیکل کی مدد سے ٹیکہ لگایا جائے گا۔ تقریب کے دوران 150 سے زائد افراد کو کووڈ-19 کی احتیاطی خوراک دی گئی۔
حکومت ہند نے اہل بالغوں کو ملک بھر میں سرکاری ٹیکہ کاری مراکز میں مفت احتیاطی خوراک فراہم کرنے کے لیے ایک مہم شروع کی ہے۔ ای ایس آئی سی اسپتالوں میں سے کسی میں بھی مفت احتیاطی خوراک کی سہولت حاصل کی جا سکتی ہے۔ آزادی کے 75 سال کی یاد میں، ٹیکہ کاری مہم آج شروع ہوئی اور آئندہ 75 دنوں تک جاری رہے گی۔
وزیراعظم کا دفتر
ابو ظہبی کے ولی عہد شہزادے سے وزیر اعظم کی ٹیلی فون پر بات چیت
نئی دلّی ، 12 مارچ ؍وزیر اعظم جناب نریندر مودی نے گزشتہ روز ابوظہبی کے ولی عہد شہزادہ اورمتحدہ عرب امارات  کی مسلح افواج کے نائب سپریم کمانڈر عزت مآب شیخ محمد بن زید النہیان سے ٹیلی فون پر بات چیت کی ۔
(دونوں رہنماؤں نے دونو ملکوں کے درمیان ہمہ گیر باہمی تعاون کی روز افزونی پر مسرت کا اظہار کیا ۔ طرفین نے باہمی جامع اسٹریٹجک ساجھے داری کو مضبوط مستحکم کرنے کے لئے عہد بستگی کا اعادہ کیا ۔
وزیر اعظم نے اس ماہ کے اوائل میں ابو ظہبی میں منعقد او آئی سی ممالک کے وزراء خارجہ کونسل میں بھارت کو بطور اعزازی مہمان خطاب کرنے کے لئے مدعو کرنے پر ولی عہد شہزادہ کا شکریہ ادا کیا ۔ انہوں نے توقع ظاہر کی کہ یہ تاریخی شرکت امن اور ترقی کے مقصدمشترکہ حصول کے لئے معاون ثابت ہو گی ۔
۔ ۔ ۔ ۔ ۔ ۔
U . 1542
وزیراعظم کا دفتر
وزیر اعظم نے بینکاک میں 16 ویں بھارت – آسیان سربراہ اجلاس میں شرکت کیا
نئی دہلی، 3 نومبر 2019، وزیر اعظم جناب نریندر مودی نے آج تھائی لینڈ کے بینکاک میں 16 ویں بھارت - آسیان سربراہ اجلاس میں شرکت کی۔
اپنے خطاب میں وزیر اعظم نے 16 ویں بھارت - آسیان کا حصہ بننے پر خوشی کا اظہار کیا۔ انہوں نے گرمجوش خیرمقدم کے لئے تھائی لینڈ کا شکریہ ادا کیا اور اگلے سال سربراہ اجلاس کے صدر کے طور پر ذمہ داری سنبھالنے کے لئے ویتنام کے تئیں نیک خواہشات کا اظہار کیا۔
وزیر اعظم نے کہا کہ بھارت کی ایکٹ ایسٹ پالیسی بھارت - پیسیفک حکمت کا ایک اہم جزو ہے۔ انہوں نے کہا کہ آسیان ایکٹ ایسٹ پالیسی کا مرکز ہے۔ ایک مضبوط آسیان سے بھارت کو کافی فائدہ ہوگا گا۔ مسٹر مودی نے زمینی، سمندری، فضائی اور ڈیجیٹل روابط کو بہتر بنانے کے لئے اٹھائے گئے اقدامات کے بارے میں گفتگو کی۔ انہوں نے کہا کہ طبعی اور ڈیجیٹل روابط میں بہتری نقطہ نظر سے ایک ارب ڈالر کا ہندوستان کا لائن آف کریڈٹ مفید ثابت ہوگا۔
وزیر اعظم نے کہا کہ گزشتہ سال کے یادگار سربراہ اجلاس اور سنگاپور غیر رسمی سربراہ اجلاس کے فیصلوں کے نافذ ہونے سے بھارت اور آسیان ایک دوسرے کے قریب آئے۔ بھارت اور آسیان کے لئے باہم مفید شعبوں میں تعاون اور شراکت داری اضافہ کرنے کا بھارت آرزو مند ہے۔ انہوں نے زراعت، تحقیق، انجینئرنگ، سائنس اور آئی سی ٹی کے میدان میں شراکت داری میں اضافہ کرنے اور صلاحیت سازی کے تئیں دلچسپی کا اظہار کیا۔
وزیراعظم نے کہا کہ بھارت سمندری سیکورٹی اور نیلی معیشت کے میدان میں تعاون بڑھانا چاہتا ہے۔ انہوں نے بھارت - آسیان ایف ٹی اے کے جائزے کے بارے میں حالیہ فیصلے کا خیر مقدم کرتے ہوئے کہا کہ اس سے دونوں ممالک کے درمیان اقتصادی شراکت داری میں بہتری آئے گی۔
بینکاک میں ہند۔ آسیان سربراہ اجلاس سے خطاب کرتے ہوئے۔ دیکھئے۔
#ASEAN2019 https://www.pscp.tv/w/cI5XCTMyMjExNTJ8MXJteFBYcllCa0R4Tr3z4RHwJk89p0W6GKDBrO86IL5dQwKIKzgx40AnQBAi …
۔۔۔۔۔۔۔۔۔۔۔
U- 4918
(Visitor Counter : 65
نائب صدر جمہوریہ ہند کا سکریٹریٹ
نائب صدر جمہوریہ نے عید الفطر کے موقع پر قوم کو مبارکباد دی
نائب صدرجمہوریہ جناب جگدیپ دھنکھڑ نے عید الفطر کے موقع پر ملک کے عوام کو مبارکباد دی ہے۔
ان کے پیغام کا مکمل متن درج ذیل ہے:
’’ عید الفطر کے اس خوشی کےموقع پر، میں ملک کے عوام کو دلی مبارکباد دیتا ہوں اور نیک خواہشات پیش کرتا ہوں۔
رمضان کے مقدس مہینے کےاختتام پر منایا جانے والا عیدالفطر کا تہوار آپس میں خوشیاں بانٹنے کا مبارکباد موقع ہے۔ سبھی لوگ اسے مل جل کر انتہائی خوشی اور جوش و خروش کے ساتھ مناتے ہیں۔
آئیے اس تہوار میں پنہاں انسانی اقدار ، ہمدردی، سخاوت اور بھائی چارے کو اپنی زندگی میں محسوس کرتے ہوئے انسانیت کی خدمت کے لیے خود کو وقف کرنے کا عہد کریں۔‘‘
وزارت دفاع
فوج نے منالی میں بچوں کے ایڈوینچر سمر کیمپ- 2019 کا انعقاد کیا
نئی دہلی،29؍مئی،منالی میں 27 مئی سے 2 جون 2019 تک ویسٹرن کمانڈ چلڈرن سمر ایڈوینچر کیمپ 2019 کا انعقاد کیا جارہا ہے۔ اس سات روزہ کیمپ کا انعقاد رائزنگ اسٹار برج کی سرپرستی میں کیا گیا ہے۔ اس کیمپ کا مقصد نوجوان لڑکے لڑکیوں کو تعلیمی ، کھیل کود اور ایڈوینچر سرگر میوں کے ذریعے مکمل طور پر باہری  ایکسپوژر مہیا کرانا ہے۔
بھارتی فوج کی ویسٹرن کمانڈ  کی مختلف اکائیوں کے کل 218 بجے اس کیمپ میں رضاکارانہ طور پر شرکت کررہے ہیں۔ کیمپ میں اپنی رہائش کے دوران بچے پورے جوش وخروش سے آؤٹ ڈور اور انڈور سرگر میوں میں حصہ لے رہے ہیں۔ ان سرگرمیوں میں ٹریکنگ ، روک کارائمبنگ  دریا پار کرنا، ٹینٹ لگانا اور ایڈوینچر سے بھر پور مختلف کھیل کود اور مقابلے شامل ہیں۔
کیمپ کے دوران بچوں کو جو مواقع حاصل ہوں گے وہ انہیں قدرت کو کھوجنے ، نئے دوست بنانے ، لمبے عرصے تک یادگار رہنے والے لمحات بٹورنے میں مدد کریں گے۔ کیمپ کا ایک مقصد یہ بھی ہے کہ بچوں کے اندر اختراعی سوچ ، قدرتی ہنر مندی اور نئے شوق پیدا کئے جاسکیں۔ اس سمت میں پیٹنگ ، اسکیچنگ ، پوسٹر بنانے ، سلوگن لکھنے اور عوامی تقریریں کو بھی شامل کیا گیا ہے۔
اس سریزی میں یہ دوسرا کیمپ ہے جو فوج کے ذریعہ منالی میں گرمیوں کی چھٹیوں کے دوران بچوں کے لئے منعقد کیا جارہا ہے۔ اس کیمپ کے ذریعہ بچوں کے لئے ایک ایسا پلیٹ فارم مہا کرایا جارہا ہے جو سماج کو بدلنے میں اور ان کو خود کو ذمہ دار شہری بنانے میں مدد کی جارہی ہے۔
لیفٹیننٹ کرنل موہنت ویشنو

۔۔۔۔۔۔۔۔۔۔۔۔۔۔
۰۰۰۰۰۰۰۰

U-2223
(Visitor Counter : 42
بندرگاہوں، جہاز رانی اور آبی راستوں کی وزارت
جناب سونووال كی 40 سے زیادہ ممالک کے سفیروں اور مشن کے عہدیداروں کے ساتھ ملاقات، ہندوستان کی بحری صلاحیتوں کو اجاگر کیا گیا
گلوبل میری ٹائم انڈیا سمٹ 2023 نئی دہلی میں اسی سال اکتوبر میں منعقد ہوگی
بین الاقوامی معززین کا ایک اجتماع 11 اگست 2023 کو بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال کی رہائش گاہ پر ہوا۔اس نشست میں 40 سے زائد ممالک کے 21 سفیروں، ہائی کمشنروں، ڈپٹی ہائی کمشنروں، تجارتی کمشنروں اور 23 دیگر سفارت کاروں نے آئندہ گلوبل میری ٹائم انڈیا سمٹ 2023  میں عالمی دلچسپی کو اجاگر کیا۔ یہ كانفرنس نئی دہلی میں اکتوبر 2023 كو ہو گی۔
سفیر کی میٹنگ میں افریقہ، آسیان اور سی آئی ایس سمیت مختلف خطوں كے نماءندوں نے شرکت کی۔ نمایاں شرکاء میں امریکہ، ارجنٹینا، جرمنی، کناڈا، آسٹریلیا، فِن لینڈ، ناروے، نیدرلینڈ، روس، ملائیشیا، قطر، مالدیپ، جارجیا اور دیگر ممالک کے سفیر، ڈپٹی ہائی کمشنر، چارج ڈی افیئرز اور دیگر سفارت کار شامل تھے۔ آزاد ممالک کی دولت مشترکہ  كے ركن ممالک بھی شریك تھے جو سمندری تعاون کے لیے اپنے اپنے ملک کے عزم کی نمائندگی کرتے ہیں۔
علاوہ ازیں بندرگاہوں، جہاز رانی اور آبی گزرگاہوں کے مرکزی وزیر مملکت جناب شری پد نائک؛ مرکزی وزیر مملکت برائے خارجہ امور ڈاکٹر راج کمار رنجن سنگھ؛ مرکزی وزیر مملکت برائے خارجہ امور محترمہ میناکشی لیکھی؛ اور خارجہ امور کے مرکزی وزیر مملکت جناب شری وی مرلیدھرن نے بھی اس تقریب میں شرکت کی۔
جناب سونووال نے اپنے خطاب میں بحری شعبے میں ہندوستان کی وسیع صلاحیت پر زور دیا اور کہا کہ "عالمگیریت کے اس دور میں بحری شعبہ اقتصادی ترقی کے ایک اہم روشن رہگزر کے طور پر ابھرا ہے، جس سے سرحدوں کے آر پار سامان، خدمات اور خیالات کی نقل و حرکت کو آسان بنایا گیا ہے۔
ہندوستان کی بندرگاہوں اور آبی گزرگاہوں میں انقلاب آفریں تبدیلیاں آئی ہیں، جو عالمی سطح پر تجارت کے سہولت کار بن رہی ہیں۔ ہمارے وزیر اعظم جناب نریندر مودی جی کے ذریعہ شروع کردہ ہماری اہمیت كی حامل پہل “ساگرمالا” ہماری بندرگاہوں کو صنعتی اور لاجسٹک راہداریوں کے ساتھ مربوط کرنے کی کوشش کرتی ہے نیز کنیکٹیویٹی اور آپریشنل کارکردگی کو مزید بڑھاتی ہے۔”
وزیر موصوف نے بندرگاہوں اور بندرگاہوں کی تعمیر اور دیکھ بھال سے متعلق منصوبوں کے لیے خودکار راستے کے ذریعے 100 فیصد ایف ڈی آئی کی ہندوستان کی پالیسی کو نوٹ کرتے ہوئے ہندوستان کے بحری شعبے میں سرمایہ کاری کے مواقع کو کھولنے پر زور دیا۔ انہوں نے بتایا کہ پبلک پرائیویٹ پرائیویٹائزیشن نے اہم کردار ادا کیا ہے اور اس وقت بڑی بندرگاہوں پر پی پی پی کے ٹرمینلز تقریباً 50 فیصد مال بردار جہازوں كو ہینڈل کر رہے ہیں۔
اس موقع پر، بندرگاہوں، جہاز رانی اور آبی گزرگاہوں کی مرکزی وزارت کے سکریٹری جناب ٹی کے رامچندرن نے ہندوستان کے بحری شعبے کی اہم کامیابیوں پر روشنی ڈالی اور مزید سرمایہ کاری کے لیے روڈ میپ کے ساتھ اس کی صلاحیت پر زور دیا۔ انہوں نے جی ایم آءی ایس 2023 کا ایک جائزہ بھی فراہم کیا، جس كا انعقاد 17 سے 19 اکتوبر 2023 کے درمیان پرگتی میدان، نئی دہلی میں طے ہے۔
یہ تقریب گزشتہ ماہ ممبئی میں تیسری گلوبل میری ٹائم انڈیا سمٹ کے ابتداءی پروگرام کے بعد منعقد كی جا رہی ہے۔ اُس پروگرام نے دنیا بھر سے میری ٹائم کمیونٹی کی طرف سے بہت زیادہ توجہ حاصل کی تھی۔
وزارت دفاع
بھارت کورونا جانبازوں کو سلام کرتا ہے
نئی دہلی، 02 مئی 2020 / بھارت کووڈ جانبازوں کی مدد سے کورونا وائرس سے کامیابی کے ساتھ لڑ رہا ہے۔ بھارتی فضائیہ بین الاقوامی اور گھریلو سطح پر لوگوں اور سامان کو ان کی منزل مقصود تک پہنچا کر کورونا پر قابو پانے کی قومی کوشش میں تعاون دے رہی ہے۔ 600 ٹن سے زیادہ طبی سامان اور بڑی تعداد میں لوگوں کو ہوائی فضائی راستے سے پہنچایا گیا ہے جس میں ڈاکٹرس ، نیم طبی عملہ اور کووڈ جانچ کی لیب قائم کرنے کے لیے سامان شامل ہے۔ بھارت میں سبھی کورونا جنگجوؤں کے تئیں اظہار تشکر کے طور پر فضائیہ فوج کی دوسری شاخوں کے ساتھ مل کر اپنے منفرد انداز میں بھارت کے ان جانبازوں کو سلام پیش کرنے کا منصوبہ بنا رہی ہے۔ بھارتی فضائیہ کے ہوائی جہازوں کا منصوبہ بند فلائی پاسٹ اُن کووڈ جانبازوں کو سلام پیش کرے گا جو کورونا وائرس وبا کے ایسے وقت میں جس کی پہلے کوئی مثال نہیں ملتی انتھک اور بے لوث کام کر رہے ہیں۔
بھارتی فضائیہ کے بہت سے طیارے 3 مئی 2020 کو دلی اور این سی آر خطے پر ایک فلائی پاسٹ پیش کریں گے۔ پرواز کی اس کارکردگی میں فضائیہ کی تربیتی سرگرمی بھی شامل رہے گی۔ اس میں وہ ٹرانسپورٹ طیارے اور ہیلی کاپٹر بھی حصہ لیں گے جو کووڈ – 19 کے متعلق سامان لانے لے جانے میں مصروف ہے۔
کورونا جنگجوؤں کو فضائیہ کا یہ سلام دلی میں صبح دس بجے سے ساڑھے دس بجے کے بیچ پیش کیا جائے گا۔ جنگجو طیاروں کی ترکیبیں جو سخوئی -30 ایم کے آئی، مِگ – 29 اور جگوار پر مشتمل ہوں گی، راج پتھ پر پیش کی جائیں گی۔ یہ پروازیں دلی کے چاروں طرف گھمائی جائیں گی اور دلی والوں کو یہ مناظر اپنی چھت سے نظر آئیں گے۔ اس کے بعد سی – 130 ٹرانسپورٹ طیارے اسی انداز میں کارکردگی کا مظاہرہ کریں گے۔ یہ طیارے پورے دلی اور این سی آر خطے میں اپنا فن کا مظاہرہ کریں گے۔ یہ طیارے تقریباً 500 میٹر سے 1000 میٹر کی اونچائی پر پرواز کریں گے۔ اس بیچ یہ طیارے فضائی حفاظت اور پرندوں کا خیال رکھتے ہوئے پرواز کریں گے۔
اس کے علاوہ ہیلی کاپٹرز دلی کے پولیس وارز میموریل پر صبح نو بجے پھول کی پتیاں برسائیں گے اس کے بعد صبح دس بجے سے ساڑھے دس بجے کے درمیان دلی کے اُن اسپتالوں پر پھول کی پتیاں برسائیں گے جو کووڈ -19 کے مریضوں کو راحت فراہم کر رہے ہیں۔ ان اسپتالوں میں ایمز ، دین دیال اپادھیائے ہاسپیٹل ، جی ٹی بی اسپتال ، لوک نائک اسپتال، رام منوہر لوہیہ اسپتال، صفدر جنگ اسپتال، سری گنگا رام اسپتال ، بابا صاحب امبیڈکر اسپتال ، میکس ساکیت، روہنی اسپتال، اپولو اندر پرستھ اسپتال اور آرمی اسپتال ریسرچ اینڈ ریفرل شامل ہیں۔
۔۔۔۔۔۔۔۔۔۔۔۔۔۔۔۔۔۔
U - 2226
(
وزیراعظم کا دفتر
وزیر اعظم کی اپلائیڈ میٹریلزکے سی ای او گیری ای ڈیکرسن سے ملاقات
وزیر اعظم جناب نریندر مودی نے واشنگٹن ڈی سی میں اپلائیڈ میٹریلز کے صدر اور سی ای او مسٹر گیری ای ڈیکرسن سے ملاقات کی۔
وزیر اعظم نے ہندوستان میں سیمی کنڈکٹر ماحولیاتی نظام کو مضبوط بنانے میں تعاون کے لیے اپلائیڈ میٹریلز کو مدعو کیا۔ وزیر اعظم نے ہندوستان میں پروسیس ٹیکنالوجی اور جدید پیکیجنگ صلاحیتوں کی ترقی کے لیے اپلائیڈ میٹریلز کو بھی مدعو کیا۔
وزیر اعظم اور مسٹر ڈیکرسن نے ہنر مند افرادی قوت پیدا کرنے کے لیے ہندوستان میں تعلیمی اداروں کے ساتھ اپلائیڈ میٹریلز کے تعاون کے امکانات پر تبادلہ خیال کیا۔
وزیراعظم کا دفتر
وزیراعظم نے آنجہانی اٹل بہاری واجپئی کو ان کی سالگرہ پر خراج عقیدت پیش کیا
وزیراعظم جناب نریندر مودی نے تمام اہلیان وطن کے دلوں میں بسے سابق وزیراعظم ہند ، بھارت رتن آنجہانی اٹل بہاری واجپئی جی کو ان کی سالگرہ پر لاکھوں سلام کے ساتھ خراج عقیدت پیش کیا۔
۔۔۔۔۔۔۔۔۔۔۔
م ن ۔س ش۔ ت ع۔
U-6036
(Visitor Counter : 40
وزارت اطلاعات ونشریات
اطلاعات و نشریات کے مرکزی وزیر ڈاکٹر ایل موروگن نے وزیراعظم جناب نریندر مودی سے ملاقات کی
نئی دہلی،4اکتوبر 2021/اطلاعات و نشریات اور ماہی گیری،مویشی پروری اور ڈیری کے مرکزی وزیر مملکت ڈاکٹرایل موروگن نے وزیراعظم سے اخلاقی طور پر ملاقات کی۔ راجیہ سبھا سے رکن پارلیمان بننےکے بعد وزیراعظم سے یہ ان کی پہلی ملاقات تھی۔
ڈاکٹر موروگن نے وزیراعظم کو’’تریکولر-پرلس آف انسپریشن‘‘ کتاب کی ایک کاپی پیش کی اور ان کی مضبوط قیادت میں نیو انڈیا کے لوگوں کی بہبود کے لئ تندہی کے ساتھ کام کرنے کے لئے رہنمائی امید کی۔
ش ح۔ ش ت۔ج
Uno-9690
(Visitor Counter : 162
وزیراعظم کا دفتر
وزیر اعظم 16 فروری کو دہلی کے میجردھیان چند نیشنل اسٹیڈیم میں آدی مہوتسو کاافتتاح کریں گے
پروگرام میں قبائلی ثقافت ، دستکاری ، کھانے ، تجارت اور روایتی فن پر روشنی ڈالی جائے گی
قبائلیوں کے ذریعہ اگائے گئے شری انّ کو اجاگر کرنے پر خصوصی توجہ
وزیر اعظم ملک کی قبائلی آبادی کی فلاح و بہبود کے لیے اقدامات کرنے میں سب سے آگے رہے ہیں اسی کے ساتھ ساتھ ملک کی ترقی اور خوشحالی میں ان کے کردار کے حوالے سے بھی وہ ان کا احترام ملحوظ رکھتے ہیں ۔ قبائلی ثقافت کو قومی اسٹیج پر سا منے لانے کی ایک کوشش کرتے ہوئے وزیر اعظم جناب نریندر مودی 16 فروری کو دہلی کے میجر دھیان چند نیشنل اسٹیڈیم میں صبح 10:30 بجے ’’آدی مہوتسو‘‘ کا افتتاح کریں گے۔
آدی مہوتسو، جو قبائلی ثقافت، دستکاری، کھانوں، تجارت اور روایتی فن کے اصل جذبے کی روح کا اظہار کرتا ہے، قبائلی امور کی وزارت کے تحت قبائلی کوآپریٹو مارکیٹنگ ڈیولپمنٹ فیڈریشن لمیٹڈ  کا سالانہ طور پر منعقد کی جانے والی ایک تقریب ہے۔ اس سال اس کا انعقاد 16 سے 27 فروری تک دہلی کے میجر دھیان چند نیشنل اسٹیڈیم میں کیا جا رہا ہے۔
اس پروگرام کے تحت ، مقام تقریب پر 200 سے زائد اسٹالز میں ملک بھر سے قبائل کے گرانمایہ اور متنوع ورثے کی نمائش کی جائے گی۔ تقریباً 1000 قبائلی کاریگر مہوتسو میں حصہ لیں گے۔ چونکہ 2023 کو دستکاری، ہینڈلوم، مٹی کے برتن، زیورات وغیرہ جیسے معمول کے پرکشش مقامات کے ساتھ جوار کے بین الاقوامی سال کے طور پر منایا جا رہا ہے، اس بنا پر مہوتسو میں خصوصی توجہ قبائلیوں کے ذریعہ اگائے گئے شری انّ کی نمائش پر مرکوز ہوگی۔
وزارت آیوش
آیور ویدک علوم میں تحقیق کی مرکزی کونسل کے ای-آفس کا آغاز
آیور ویدک علوم میں تحقیق کی مرکزی کونسل ، نے جو حکومت ہند کی آیوش وزارت کے تحت سب سے بڑی تحقیقی کونسل ہے، اپنے کام کاج کے لئے ای-آفس کا آغاز کیا ہے۔ کونسل نے خود کو کاغذ کے استعمال سے پاک تنظیم بنانے کی کوشش کے تحت 3 جنوری 2022 کو الیکٹرونکس اور اطلاعاتی ٹیکنالوجی کی وزارت کے نیشنل انفورمیٹکس سنٹر کے ذریعے تیار ایک ایپلی کیشن کا آغاز کیا ہے۔
کونسل کے اعلیٰ افسروں اور عملے کی موجودگی میں ڈاکٹر این سری کانت، ڈائرکٹر جنرل سی سی آر اے ایس کونسل کے لئے پلیٹ فارم کے باقاعدہ آغاز کے لئے اس ایپلی کیشن کے ذریعے ایک ای-فائل پروسیس کی وہاں موجود افراد سے خطاب کرتے ہوئے ڈائرکٹر جنرل نے دفتری کاموں کے لئے الیکٹرونک پلیٹ فارم کے استعمال اور ان کی ضرورت کو اجاگر کیا۔ انہوں نے افسران اور عملے پر اس بات کے لئے بھی زور دیا کہ اس ایپلی کیشن کو پوری طرح سے بروئے کار لایا جائے۔ انہوں نے یہ بھی مطلع کیا کہ کونسل پہلے سے ہی آئی ٹی پر مبنی اقدامات پر عمل کر رہی ہے، جس میں نمستےپورٹل، آیوش ریسرچ پورٹل اور دیگر کئی اقدام شامل ہیں۔
ای-آفس پلیٹ فارم ایک ڈیجیٹل ورک پلیس ہے، جس میں ایسی خصوصیات ہیں، جو پورے کام کاج کو ایک رخ پر کر کے دفتری کام میں مؤثر کار کردگی اور شفافیت لاتی ہیں اور تمام طریقۂ کار کاغذ کے استعمال سے پاک ہیں۔ ڈائرکٹر جنرل سی سی آر اے ایس اور افسران اور عملے کے افراد کو اس اقدام سے روشناس کرتے ہوئے ڈاکٹر رادھے کرشن، انچارج آئی ٹی سیل، سی سی آر اے ایس نے کہا کہ کونسل نے افسران اور عملے کے لئے ای-آفس کا استعمال شروع کیا ہے۔ انہوں نے یہ بھی بتایا کہ مربوط سوفٹ ویئر ایس پی اے آر آر او ڈبلیو  کے ساتھ متعلقہ افسران اپنی سالانہ کار کردگی کی رپورٹ آن لائن پروسیس کر سکیں گے۔
وزیراعظم کا دفتر
وزیراعظم نے شطرنج کے گرانڈ ماسٹر پرگ نندھا اوران کے خاندان سے ملاقات کی
وزیراعظم جناب نریندرمودی نےآج 7لوک کلیان مارگ میں شطرنج کے گرانڈ ماسٹر پرگ نندھا اوران کے خاندان سے ملاقات کی۔
پرگ نندھا کی ایکس پوسٹ کا جواب دیتے ہوئے ، وزیراعظم نے ایک ایکس پوسٹ میں کہا :
‘‘ آج 7لوک کلیان مارگ پر ایک خصوصی مہمان کی آمد ۔
آپ @rpragchess اور آپ کے خاندان سے مل کر مسرت ہوئی ۔
آپ جذبہ اور استقامت کی عکاسی کرتے ہیں۔ آپ کی مثال سے پتہ چلتا ہے کہ ہندوستان کے نوجوان کس طرح ،کسی بھی ڈومین کو فتح کر سکتے ہیں۔ آپ پر فخر ہے!’’
الیکٹرانکس اور اطلاعات تکنالوجی کی وزارت
اسٹارٹ اپ اور چھوٹے اور درمیانے درجے کے کاروباری اداروں کو فائدہ پہنچانے کے لیے انڈیا پوسٹ کی شپ راکیٹ کے ساتھ شراکت داری
انڈیا پوسٹ نےجو دنیا کا سب سے وسیع ڈیلیوری نیٹ ورک ہے ، ملک بھر میں آخری سرے تک ای کامرس ڈیلیوری خدمات کو فروغ دینے کے لیے شپ راکیٹ کے ساتھ ایک مفاہمت نامے پر دستخط کیے ہیں۔
انڈیا پوسٹ، ہندوستان کے معروف پوسٹل سروس فراہم کنندہ، نے مختلف ای کامرس پروڈکٹس کے لیے آخری سرے کی ترسیل کی خدمات کو بڑھانے کے لیے، ایک معروف لاجسٹکس ایگریگیٹر کمپنی شپ راکیٹ کے ساتھ شراکت داری کا اعلان کیا ہے۔ آج نئی دہلی کے ڈاک بھون میں انڈیا پوسٹ، شپ راکیٹ اور پکر کے درمیان مفاہمت کی یادداشت  پر دستخط کیے گئے۔تقریب کے دوران پوسٹل سروسز کے جناب آلوک شرما، محکمہ ڈاک کے سینئر افسران، اور شپ راکیٹ اور پکر کے نمائندے بھی موجود تھے۔
میسرز بگ فوٹ ریٹیل سولیوشن ایک ابھرتی ہوئی لاجسٹکس ایگریگیٹر کمپنی ہے جس میں سالانہ تین لاکھ فروخت کنندہ ہیں اور 70 ملین صارفین ہیں۔انڈیا پوسٹ اور شپ راکیٹ کے درمیان یہ شراکت داری شپ راکیٹ کے تین لاکھ مضبوط سیلر بیس کو شپنگ اور آخری سرے تک ڈیلیوری خدمات فراہم کرے گی جس میں اسٹارٹ اپ اور بڑی تعداد میں چھوٹے اور اوسط درجے کےکاروبار شامل ہیں۔ یہ مفاہمت نامہ ای کامرس کو آخری سرے تک لے جانے کے لیے ایک اہم سنگ میل کی نشاندہی کرتا ہے اور اس سے پورے ملک کے لاکھوں صارفین کو فائدہ پہنچنے کی امید ہے۔
اس موقع پر اظہار خیال کرتے ہوئے پوسٹل سروسز کے ڈائریکٹر جنرل جناب آلوک شرما نے کہا کہ آج ایک اہم موقع ہے اور یہ شراکت داری دیہی نوجوانوں کی ملک میں ای کامرس انقلاب سے مستفید ہونے کی خواہشات کو پورا کرے گی۔
شپ راکیٹ کے شریک بانی اور سی ای او ساحل گوئل نے کہا، انڈیا پوسٹ نیٹ ورک ای کامرس مارکیٹ کے سربراہ کو آخری سرےتک کنیکٹیویٹی فراہم کرے گا اور بڑے شہروں اور قصبوں سے باہر ای کامرس خدمات کی رسائی میں سہولت بھی فراہم کرے گا۔ یہ تاجروں کے لیے خودکار شپنگ اور تیز تر ترسیل کو قابل بنائے گا، جس کے نتیجے میں لاگت کی تاثیر اور کاروبار میں اضافہ ہوگا۔
اس شراکت داری کو آسان بنانے اور صارفین کو بہتر خدمات فراہم کرنے کے لیے، انڈیا پوسٹ نے شپ راکیٹ کے آئی ٹی نظام کے ساتھ آئی ٹی کے انضمام کو یقینی بنایا ہے۔ یہ انضمام ٹیرف، بکنگ، لیبل جنریشن، پک اپ اور ٹریک اینڈ ٹریس کے لیے مختلف اے پی آئی کے ذریعے کیا گیا ہے۔
وزارتِ تعلیم
وزارت تعلیم ، اے آئی سی ٹی ای اور ڈی پی آئی آئی ٹی نے آزادی کا امرت مہوتسو کے تحت 10 سے 16 جنوری 2022 تک ’قومی اختراعی ہفتہ‘ کا اہتمام کیا
جناب راج کمار رنجن سنگھ کل ’تعلیمی اداروں میں اختراعی ایکو سسٹم تیار کرنے‘ کے موضوع پر 2 روزہ ای سمپوزیم کا افتتاح کریں گے
ترقی پسند بھارت کے 75 ویں سال ’آزادی کا امرت مہوتسو‘منانے کے لئے وزارت تعلیم، اے آئی سی ٹی ای اور کامرس و صنعت کی وزارت  مشترکہ طور پر 10 تا 16 جنوری 2022 تک’قومی اختراعی ہفتہ‘ کا اہتمام کر رہے ہیں۔ اختراعی ہفتہ وزارت تعلیم کا رسمی ہفتہ بھی ہے۔ اس اختراعی ہفتہ میں بھارت میں اختراع اور صنعت کاروی کو فروغ دینے کے مقصد سے بیداری پھیلانے کے لیے ان ایجنسیوں کے ذریعے کیے گئے مختلف اقدامات پر روشنی ڈالی جائے گی۔ اس موقع پر موجود رہنے والی معروف شخصیات میں زوہو کارپوریشن کے بانی جناب سریدھر ویمبو، اسرو کے سابق چیئرمین ڈاکٹر کے رادھا کرشنن، پھول کے بانی اور سی ای او جناب انکیت اگروال، سیلز فورس کی چیئرپرسن اور سی ای او، محترمہ اروندھتی بھٹاچاریہ، کامن ویلتھ بینک آف آسٹریلیا کی ایم ڈی محترمہ شری دیوی پنکجم، ماروتی کے چیف ٹیکنالوجی آفیسر جناب سی وی رمن اور کئی دیگر شامل ہیں۔
وزارت تعلیم کے ذریعہ 11 اور 12 جنوری 2022 کو ’تعلیمی اداروں میں اختراعی ایکو سسٹم تیار کرنے‘ کے موضوع پر 2 روزہ ای سمپوزیم کا انعقاد کیا جائے گا۔ ای سمپوزیم کا افتتاح تعلیم کے وزیر مملکت جناب راج کمار رنجن سنگھ 11 جنوری 2022 کو صبح 10.30 بجے کریں گے۔ پروگرام کا انعقاد ورچوئل طریقے سے کیا جائے گا اور اس میں تعلیمی اداروں، اسکولوں، صنعت، اسٹارٹ اپ اور سرمایہ کار برادری سے بڑے پیمانے پر شرکت کی جائے گی۔
آل انڈیا کونسل فار ٹیکنیکل ایجوکیشن  کےچیئرمین پروفیسر انیل ڈی سہسرابدھے نے کہا کہ اختراعی ہفتہ مثبت خیالات کے ذریعے معاشرے کو درپیش مسائل کو حل کرنے اور آئندہ چیلنجوں کا سامنا کرنے کے لئے نوجوان اختراع کاروں کو تحریک دے گا۔ اختراعی نظام تیار کرنے کے اہم پہلووں مثلاً سرمایہ کاری، سرپرستی وغیرہ پر یہ مجوزہ سمپوزیم روشنی ڈالے گا اور ہمیں یقین ہے کہ یہ سمپوزیم ہمارے تعلیمی اداروں کی اپنے کیمپسوں کے اندر اختراعی ایکو سسٹم تیار کرنے پر توجہ مرکو زکرنے کے لئے مزید حوصلہ افزائی کرے گا۔بھارت میں چوکہ اسٹارٹ اپس کی تعداد کے معاملے میں زبردست ترقی دیکھنے میں آئی ہے، ایسی صورت میں کلی اختراعی کلچر کی تشکیل کی تال میل والی کوششوں سے وزیر اعظم جناب نریندر مودی نے وژن کے مطابق آتم نربھر بھارت اور 5 ٹریلین ڈالر کی معیشت تیار کرنے کے لئے راہ ہموار ہوگی۔
وزارت تعلیم کے انوویشن سیل کے چیف انوویشن آفیسر ڈاکٹر ابھے جیرےنے کہا کہ اختراعی ہفتہ تمام اختراع کاروں کے لیے ایک موقع ہے کہ وہ اپنے کام کا مظاہرہ کریں اور نوجوان ذہنوں کو تحریک دیں کہ وہ اپنے صنعتی سفر کو مزید سنجیدگی سے جاری رکھیں تاکہ بھارت ایک عالمی اختراعی اور اسٹارٹ اپس ہب کے طور پر ابھر سکے۔
اختراع کے مختلف پہلوؤوں اور سٹارٹ اپس پر اپنے نظریات اور خیالات سے واقف کرانے کے لئے ممتاز صنعتی لیڈر ، ابھرتے ہوئے یونی کارن فاؤنڈر، سرمایہ کار اور پالیسی پریکٹیشنرز، کی نوٹ اسپیکر اور پینالسٹ کے طور پر شامل ہوں گے۔ اسکول کے بچوں اور نوجوان ذہنوں کو کیریئر کے طور پر اختراع اور صنعت کاری اختیار کرنے کی تحریک دینے کے لئے ابتدائی مرحلے کے اسٹارٹ اپ بانیوں اور طلبا اختراع کاروں کے پینالسٹوں پر مشتمل خصوصی پینل اجلاسوں کا انعقاد کیا جائے گا۔
اس پروگرام کا مقصد تعلیمی اداروں میں اختراع اور اسٹارٹ اپ ایکو سسٹم کے ایک حصے کے طور پر متعلقین کو حساس بنانا اور ان کی سمت بندی کرنا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U- 281
(Visitor Counter : 124